उदयपुर। सुखाड़िया विश्वविद्यालय के संघटक कॉलेजों में बुधवार से प्रथम वर्ष में प्रवेश के लिए ऑनलाइन आवेदन प्रक्रिया शुरू होगी। सबसे ज्यादा कट ऑफ कॉमर्स में रहने की संभावना है। कारण यह है कि गत वर्ष की तुलना में इस वर्ष 12वीं में विद्यार्थियों की संख्या 15 फीसदी तक अधिक रही।
साइंस, मैथ्स और आर्ट्स की बात की जाए तो गत वर्ष की तुलना में यहां प्रवेश के लिए कोई विशेष मशक्कत नहीं करनी होगी। लॉ कॉलेज से मिली जानकारी के अनुसार बीए एलएलबी में प्रतिशत कुछ अधिक रहने की संभावना है।
इधर, बढ़े हुए कट ऑफ के आधार पर सीटें बढ़ाने को लेकर फिलहाल कॉलेज एकमत नहीं हैं। विश्वविद्यालय के नियम के अनुसार 10 फीसदी तक सीटें बढ़ाई जा सकती हैं।
जानिए, कहां क्या स्थिति है
कॉमर्स कॉलेज
कुल सीटें 120,
गत वर्ष कट ऑफ क्च सामान्य में 68 व ओबीसी में 62 फीसदी, इस बार संभावित :72 व 65 फीसदी तक
कमेंट क्च डीन प्रो.विजय श्रीमाली कहते हैं कि गत वर्ष की तुलना में इस वर्ष 15 से 20 फीसदी तक छात्र संख्या में इजाफा हुआ है। इस कारण कट ऑफ बढ़ेगा। फिलहाल सीटें बढ़ाने को लेकर कोई प्रक्रिया नहीं है। कट ऑफ में ही बढ़ोत्तरी की जाएगी।
साइंस कॉलेज
कुल सीटें 240,
गत वर्ष कट ऑफ
सामान्य में 72 व ओबीसी में 60 फीसदी, इस बार संभावित : 75 व 61 फीसदी तक
कमेंट
डीन प्रो. महीप भटनागर कहते हैं कि साइंस बायो और मैथ्स में प्रति वर्ष दो से तीन फीसदी तक कट ऑफ की बढ़ोत्तरी होती है। छात्र संख्या बढ़ जाने के बाद भी सीटों को लेकर व्यवस्था करना काफी मुश्किल होता है।
लॉ कॉलेज
कुल सीटें 120,
गत वर्ष कट ऑफ
सामान्य में 61 व ओबीसी में 52 फीसदी, इस बार संभावित : 62 व 53 फीसदी तक
कमेंट
डीन प्रो. आनंद पालीवाल कहते हैं कि बीए एलएलबी में काफी जोर रहता है। गत वर्ष भी कट ऑफ
व्यवस्थित करने में परेशानी हुई। विवि नियमों के अनुसार दस फीसदी सीटें बढ़ाई जा सकती हैं।
आर्ट्स कॉलेज
कुल सीटें 120,
गत वर्ष कट ऑफ
सामान्य में 57 व ओबीसी में 55 फीसदी, इस बार संभावित : 59 व 56 फीसदी तक
कमेंट
डीन प्रो. शरद श्रीवास्तव कहते हैं कि आर्ट्स विषय में कट ऑफ विशेष नहीं होता है। कोर्स ग्रुप के आधार पर सीटों का मूल्यांकन करना होता है। कट ऑफ जारी होने के बाद ही सीटों का निर्धारण
किया जाएगा।
एफएमएस कॉलेज
कुल सीटें 60,
गत वर्ष कट ऑफ
सी मेट में 120 नंबर से अधिक , इस बार संभावित : सी मेट में 150 नंबर से अधिक
कमेंट क्च एफएमएस कॉलेज के प्रो. अनिल कोठारी कहते हैं कि सेंट्रलाइज मैनेजमेंट एडमिशन टेस्ट (सी मेट) के कारण अब प्रतिशत नहीं, नंबरों के आधार पर मेरिट निर्धारित होती है। सीट बढ़ाने को लेकर कोई निर्णय नहीं है।
सीटें तो बढ़ानी ही होंगी
कुलपति प्रो. आई.वी. त्रिवेदी कहते हैं कि छात्र संख्या और हायर कट ऑफ होने के बाद भी छात्र छात्राओं की लंबी कतार होती है। इस कारण सीटें तो बढ़ानी ही होंगी। गत वर्ष भी हमने कॉमर्स में 120 सीटों पर 525 विद्यार्थियों को प्रवेश दिया था।
नए कोर्सेज पर फैसला 7 को
कुलपति प्रो. आई वी त्रिवेदी ने बताया कि नए कोर्सेज को लेकर निर्णय 7 जून को होने वाली बैठक में लिया जाएगा। इन कोर्सेज की स्वीकृति के लिए सभी विभागाध्यक्षों की बैठक होगी।
ऑनलाइन प्रवेश प्रक्रिया आज से
सुखाड़िया विश्वविद्यालय के संघटक और संबंधित कॉलेजों में प्रवेश के लिए ऑनलाइन प्रवेश प्रक्रिया मंगलवार से शुरू होगी। अभ्यर्थियों को ऑनलाइन प्रक्रिया में संपूर्ण जानकारी देनी होगी तथा संबंधित फार्म के आधार पर काउंसलिंग का इंतजार करना होगा। कट आफ के बाद यदि विद्यार्थी का नाम मेरिट में आता है, तब फीस जमा करानी होगी।
hin_Deva hin_Deva hin_Deva hin_Deva kas_Deva awa_Deva hin_Deva hin_Deva kas_Deva awa_Deva hin_Deva hin_Deva kas_Deva hin_Deva kas_Deva awa_Deva hin_Deva hin_Deva kas_Deva hin_Deva hin_Deva kas_Deva awa_Deva hin_Deva hin_Deva kas_Deva hin_Deva hin_Deva mai_Deva awa_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva